**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA**

**Općinski načelnik**

**KLASA: 230-01/23-01/12**

**URBROJ: 238-40-01-24-4**

Dubravica, 09. siječanj 2024. godine

Temeljem članka 4. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15, 37/21), članka 7. Pravilnika o financiranju udruga iz proračuna Općine Dubravica („Službeni glasnik Općine Dubravica“ broj 4/15) i članka 38. Statuta Općine Dubravica („Službeni glasnik Općine Dubravica“ broj 01/2021), općinski načelnik Općine Dubravica donosi

**ODLUKU**

**o načinu raspodjele** **sredstava iz proračuna Općine Dubravica namijenjenih financiranju programa i aktivnosti koje provode udruge u 2024. godini**

**Članak 1.**

Ovom Odlukom utvrđuje se način raspodjele sredstava namijenjenih financiranju programa i projekata udruga koje provode udruge u 2024. godini iz raspoloživih sredstava Općine Dubravica, u **ukupnom iznosu od 11.285,00 EUR.**

Sredstva su predviđena Planom Proračuna za 2024. godinu kako slijedi:

- Javne potpore u kulturi (Program 1005, Aktivnost 100001),

**Članak 2.**

Sredstva navedena u članku 1. raspodijeliti će se na temelju Javnog poziva za podnošenje prijava za dodjelu jednokratnih financijskih potpora udrugama za 2024. godinu (u daljnjem tekstu: Poziv) čiji je nositelj Općina Dubravica, i u skladu s dokumentacijom za provedbu Poziva koji je sastavni dio ove Odluke.

**Članak 3.**

Dokumentacija za provedbu Poziva iz članka 2. ove Odluke obuhvaća:

1. tekst javnog poziva,

2. upute za prijavitelje,

3. obrasce za prijavu na javni poziv,

4. obrazac za procjenu kvalitete/vrijednosti programa/aktivnost i

5. obrasce za provedbu programa/aktivnosti i izvještavanje.

Obrasci za prijavu iz stavka 1. ove točke su:

3.1. Obrazac prijave na Javni poziv

3.2. Obrazac troškovnik aktivnosti

3.3. Obrazac izjave o nepostojanju dvostrukog financiranja

3.4. Popis priloga koje je potrebno priložiti uz prijavu.

Obrasci za provedbu programa/aktivnosti i izvještavanje iz stavka 1. ovog članka su:

5.1. Obrazac ugovora o financiranju

5.2. Obrazac opisnog izvještaja provedbe programa/aktivnosti

5.3. Obrazac financijskog izvještaja provedbe programa/aktivnosti

**Članak 4.**

Tekst Poziva će se objaviti na internetskoj stranici Općine Dubravica [www.dubravica.hr](http://www.dubravica.hr) i na oglasnim pločama u vlasništvu Općine Dubravica.

Na Internet stranici Općine, uz tekst javnog poziva, objavit će se i cjelokupna natječajna dokumentacija, a biti će dostupna za preuzimanje i u Jedinstvenom upravnom odjelu Općine Dubravica.

**Članak 5.**

Općina Dubravica će putem Jedinstvenog upravnog odjela osigurati organizacijske kapacitete i ljudske resurse za primjenu osnovnih standarda financiranja, ugovaranja i praćenja provedbe i vrednovanja rezultata programa/aktivnosti iz svog djelokruga.

**Članak 6.**

Za provođenje postupaka javnih poziva Općinsko vijeće Općine Dubravica osnovalo je Odlukom stručno Povjerenstvo za stručno vrednovanje prijavljenih programa i projekata na Javni poziv za dodjelu jednokratnih financijskih potpora udrugama („Službeni glasnik Općine Dubravica“ broj 07/2022) te općinski načelnik je Odlukom imenovao članove Povjerenstva.

Povjerenstvo iz prethodnog stavka ovog članka provodi postupak provjere ispunjenja propisanih uvjeta poziva, ocjenjuje prijave i predlaže odluke o odobravanju/neodobravanju financijskih sredstva za programe/aktivnosti.

**Članak 7.**

Konačnu odluku o odobravaju financijska sredstva donosi Općinski načelnik.

Sa svim udrugama kojima su odobrena financijska sredstva Općina Dubravica će potpisati ugovor.

Ugovorom će se definirati prava i obveze korisnika sredstava, iznos sredstava i namjena, sredstva te rokovi provedbe i izvještavanja.

**Članak 8.**

Ova Odluka stupa na snagu danom donošenja i objavit će se u „Službenom glasniku Općine Dubravica“ i na internetskoj stranici Općine Dubravica.

NAČELNIK OPĆINE DUBRAVICA

Marin Štritof